钦定古今图书集成/明伦汇编/氏族典/第359卷 > 林云同
## 钦定古今图书集成/明伦汇编/氏族典/第359卷 > 林云同

按《兴化府志》云：“同字汝雨，嘉靖丙戌进士，改庶吉士，
授户部山西司主事。戊子，主广西试，已，榷税九江，擢
礼部祠祭司员外郎。壬辰，同考会试。癸巳，转浙江提
学佥事，持宪甚严，以艰归。服阕，补河南佥事，备兵颍
上。庚子复转广东提学副使，历浙江右布政使，转左，
擢都察院右副都御史，巡抚湖广。有属县李某，以贿”
迁内台，云同疏摘其状，李具辨。有旨各回籍听勘。隆
庆改元，起刑部左侍郎。不数月，转南京都察院右都
御史，掌院事。明年转南京工部尚书。请老，章凡五上
而后允。万历三年复召为南京刑部尚书。再辞，不允，
强起就道。比至，恳疏乞休归。卒。赠太子少保，谥“端简。”